cyanic-selkie/wikianc huggingface dataset:
M-91 (1937)
Valmistus
Alus tilattiin Leningradista Sudomekhilta, missä köli laskettiin 29. toukokuuta 1937. Se laskettiin vesille 12. lokakuuta ja otettiin palvelukseen 22. kesäkuuta 1938.
Palvelus
Palvelukseen otettaessa alus liitettiin Neuvostoliiton Itämeren laivastoon. Se siirrettiin toukokuussa 1939 Pohjoiseen laivastoon, jossa alus nimettiin uudelleen M-174:ksi. Alus katosi marraskuussa 1943 Norjan rannikolla tuntemattomasta syystä.
Mike Chapman
Michael Donald "Mike" Chapman (s. 15. huhtikuuta 1947 Nambour, Queensland) on Australiassa syntynyt, myöhemmin Britanniaan muuttanut musiikkituottaja ja säveltäjä, joka sävelsi yhdessä Nicky Chinnin kanssa lukuisia hittejä 1970-luvulla artisteille kuten Sweet, Suzi Quatro, Mud ja Smokie. Chapman on myös tuottanut läpimurtoalbumeja Blondielle ja The Knack -yhtyeelle.
Muutettuaan Englantiin 1960-luvulla Chapman liittyi Tangerine Peel -nimiseen yhtyeeseen. Vuonna 1970 hän oli tarjoilijana lontoolaisessa hotellissa ja tutustui siellä Nicky Chinniin. Parivaljakko huomasi olevansa samalla aaltopituudella musiikin teon suhteen ja he perustivat lauluntekotiimin. Mickey Most palkkasi heidät RAK-yhtiöönsä ja parivaljakko alkoi tehdä lauluja Sweet-yhtyeelle. Heidän tarttuvista pop-kappaleistaan tuli hittejä ja myöhemmin he alkoivat tehdä lauluja myös muille yhtyeille. Chinnin ja Chapmanin tiimistä alettiin käyttää nimitystä ”ChinniChap”. 1970-luvun loppupuoliskolla heidän yhteistyönsä väheni ja viimeinen ChinniChap-hitti kirjoitettiin vuonna 1981.
Mike Chapman kunnostautui myös tuottajana. 1970-luvulla hän tuotti muun muassa Blondien, Suzi Quatron ja The Knackin levyjä. Vuosina 1978–1982 hän tuotti neljä Blondie-yhtyeen levyä jotka kaikki olivat suuria menestyksiä.
1980- ja 1990-luvuilla hän teki etupäässä tuottajan töitä. Hänen tuottamia artisteja ovat olleet muun muassa Altered Images, Australian Crawl, Agnetha Fältskog, Divinyls, Rod Stewart, Lita Ford, Pat Benatar, Baby Animals ja Bow Wow Wow. Säveltäjänä Chapman on toiminut muun muassa Tina Turnerille ja Pat Benatarille. Vuonna 2006 hän oli mukana Suzi Quatron uudella albumilla säveltäjänä ja tuottajana.
ChinniChapin menestyskappaleita
Chapmanin tai Chinn-Chapmanin eli Chinnin ja Chapmanin menestyskappaleiden lista:
1971:
New World: "Tom Tom Turnaround", "Kara Kara"
The Sweet: "Funny Funny", "Co-Co", "Alexander Graham Bell"
1972:
The Sweet: "Poppa Joe", "Little Willy", "Wig-Wam Bam"
New World: "Sister Jane"
1973:
Mud: "Crazy", "Hypnosis", "Dyna-Mite"
Suzi Quatro: "Can the Can", "48 Crash", "Daytona Demon"
The Sweet: "Blockbuster", "Hellraiser", "Ballroom Blitz"
1974:
Arrows: "Touch Too Much"
Mud: "Tiger Feet", "The Cat Crept In", "Rocket", "Lonely This Christmas"
The Sweet: "Teenage Rampage", "The Sixteens", "Turn It Down"
1975:
Mud: "The Secrets That You Keep", "Moonshine Sally" (originally recorded in 1972), "One Night"
Suzi Quatro: "Your Mama Won’t Like Me"
Smokie: "If You Think You Know How to Love Me", "Don't Play Your Rock 'n' Roll to Me"
1976:
1977:
Suzi Quatro: "Tear Me Apart"
Smokie: "Lay Back In The Arms Of Someone", "It's Your Life", "Needles and Pins"
1978:
Suzi Quatro: "The Race is On", "If You Can’t Give Me Love", "Stumblin' In" (with Chris Norman)
Racey: "Lay Your Love on Me"
Smokie: "For A Few Dollars More", "Oh Carol"
Exile: "Kiss You All Over"
Nick Gilder: "Hot Child in the City"
1979:
Suzi Quatro: "She's in Love with You"
Racey: "Some Girls"
1980:
Suzi Quatro: "Mama's Boy" (producer only), "I've Never Been in Love" (producer only)
1982:
1983:
Altered Images: "Don't Talk To Me About Love" (sole producer only), "Love To Stay" (sole producer only)
Bow Wow Wow: "Do Ya Wanna Hold Me" (sole producer only)
Huey Lewis and the News: "Heart and Soul"
Pat Benatar: Love Is a Battlefield (co-written with Holly Knight)
1984:
Tina Turner: "Better Be Good to Me" (co-written with Holly Knight)
1990:
Tina Turner: "The Best" (co-written with Holly Knight), also reissued in 1993 as B-side to "I Don't Wanna Fight No More"
1995:
Smokie featuring Roy 'Chubby' Brown: "Living Next Door to Alice" (spoof rendition).
Helmikitararausku
Helmikitararausku (Rhynchobatus luebberti) on kitararauskuihin kuuluva kalalaji. Lajia tavataan uhanlaisena Länsi-Afrikan rannikolta.
Koko ja ulkonäkö
Helmikitararausku kasvaa useimmiten 1,5 m pitkäksi, voi suurimmillaan saavuttaa 3 metrin pituuden. Lajin pää on muodoltaan kolmiomainen ja litteähkö. Kuono on pitkä. Kalalla on kaksi selkäevää, joista etumainen on hieman korkeampi. Pyrstössä on lovi. Helmikitararausku on väriltään selästään harmahtavanruskea valkoisin ja tummareunaisin pilkuin. Vatsan väri on valkoinen.
Levinneisyys ja elintavat
Helmikitararauskua tavataan Mauritaniasta Angolan pohjoisosiin ulottuvalta alueelta. Kala elää rannikon matalissa vesissä lähellä muta- tai hiekkapohjaa. Sen ravintoa ovat kalat ja äyriäiset. Helmikitararausku on ovovivipaarinen ja synnyttää kerrallaan 2–5 poikasta.
Helmikitararausku luokitellaan äärimmäisen uhanalaiseksi. Kantaa uhkaa laajamittainen kalastus ja kannat ovat pienentyneet jopa yli 80 %. Lajia kalastetaan sekä lihan että evien vuoksi.
The Call
"The Call" on yhdysvaltalaisen poikabändin Backstreet Boysin toinen single albumilta Black & Blue.
Kappalelista
Vakiopainos
Remix-versio (EP)
Remix-versio (vinyyli)
'''Urban Remix-versio (vinyyli)
Musiikkivideo
"The Call" -singlen musiikkivideon ohjasi Francis Lawrence joulukuussa 2000. Itse kappaletta pidennettiin musiikkivideota varten: kappaleen alkuun lisättiin puhelimen pirinää ja toisen kertosäkeen jälkeen break-musiikkipätkä. Myös kolmas kertosäekerta lisättiin.
Backstreet Boysin jäsen, A.J. McLean myönsi The Oprah Winfrey Show'ssa kokeilleensa kokaiinia ensimmäisen kerran kyseisen musiikkivideon kuvauksissa.
Juoni
Musiikkivideo, joka täydentää kappaleen sanoja, kertoo tarinan miehestä, joka ei ole uskollinen tyttöystävälleen. Hän tapaa toisen naisen yökerhossa ja lähtee klubilta naisen kanssa eikä palaakkaan kotiin tyttöystävänsä luo, jolle hän soitti selitelläkseen myöhäistä kotiinpaluuta. Videossa paljastetaan kuitenkin, että miehen tyttöystävä tuntee naisena jonka kanssa mies häntä pettää. Kaikki viisi bändin jäsentä esittää miestä vuorotellen.
Shield – lain varjolla
Shield – lain varjolla (The Shield) on Yhdysvalloissa vuonna 2002 alkanut rikosdraamasarja, joka on saavuttanut suosiota Suomessakin. Sarjan tapahtumapaikkana on Los Angeles. Sarjan päähahmona on etsivä Vic Mackey (Michael Chiklis) joka toimii Farmingtonin poliisin iskuryhmän vetäjänä. Muita sarjan keskeisiä hahmoja ovat iskuryhmässä toimivat Curtis ”Lemonhead” Lemansky (Kenny Johnson), Ronnie Gardocki (David Rees Snell) sekä Shane Vendrell (Walton Goggins). Muissa rooleissa on muun muassa poliisipäällikkö David Aceveda (Benito Martinez) sekä rikostutkijat Claudette Wyms (CCH Pounder) ja Holland "Dutch" Wagenbach (Jay Karnes). Sarjassa esiintyi elokuvista tuttuja nimiä, esimerkiksi Glenn Close, Forest Whitaker ja Anthony Anderson.
Sarjaa tehtiin seitsemän tuotantokautta ja jaksoja valmistui 88. Viimeinen jakso esitettiin Yhdysvalloissa 25. marraskuuta 2008. Sarjan on luonut Shawn Ryan ja Barn Productions. Sarjaa on näytetty Yhdysvalloissa FX kanavalla. Suomessa sarjaa näytettiin Nelosella.
Juoni
Erilaisista käänteistä huolimatta Mackey pysyy Farmingtonin poliisipiirissä, koska mitään todisteita ei saada häntä kohtaan, vaikka erinäisiä syytösepäilyjä koko iskuryhmää kohtaan on olemassa. Sarjan toisen tuotantokauden lopussa iskuryhmä ryöstää suuren määrän rahaa Armenialaiselta mafialta ja ottavat nämä rahat itselleen talteen. Rahat todetaan myöhemmin merkatuiksi ja Aceveda pääsee osittain jo rahojen jäljille jotka johtavat Mackeyyn ja iskuryhmään. Myöhemmin Lemansky (Kenny Johnson) joka on yksi iskuryhmäläisistä polttaa suurimman osan rahoista, koska ei kestä jatkuvaa painetta iskuryhmän ympärille kohdistuvasta epäilystä.
Tämän tapahtuneen jälkeen iskuryhmä hajoaa ainakin tietyksi ajaksi ja Farmingtonin poliisipiiri saa uuden poliisipäällikön Acevedan siirtyessä kaupungin valtuustoon. Paikan poliisipäällikkönä ottaa Monica Rawlings (Glenn Close). Rawlings ja Mackey tulevat aluksi hyvin toimeen ja Mackey saakin tehtäväkseen koota iskuryhmän ja näin ollen vanhat jäsenet kootaan uudelleen yhteen, vaikka Shane (Walton Goggins) ja Lemansky eivät alkuun tulekaan toimeen, koska Shane on edelleen vihoissaan Lemille rahojen tuhoamisesta. Yrityksistä huolimatta Rawlings menettää paikkansa poliisipäällikkönä, syynä tähän olivat takavarikot rikollisen omaisuutta kohtaan joka oli Rawlingsin yksi tuomista uudistuksista Farmingtoniin. Yhteisö ja poliisijohto katsoi kuitenkin tätä huonona toimintamallina. Viidennellä tuotantokaudella sarjaan saapuu sisäisestä tutkinnasta Jon Kavanaugh (Forest Whitaker) joka alkaa tutkia iskuryhmän toimintaa. Yksi sarjan suuri käänne on yhden iskuryhmän jäsenen Lemanskyn kuolema, joka tapahtuu viidennellä tuotantokaudella.
Itä–Länsi-ottelu 1965
Vuoden 1965 Pesäpallon miesten Itä–Länsi-ottelu pelattiin Hesperiassa 19. syyskuuta. Tämä oli kaikkiaan 31. Itä-Länsi-ottelu ja 24. joka pelattiin Helsingissä. Helsingissä pelattiin nyt 10. kerran peräkkäin, Katsojamääräksi ilmoitettiin 5305.
Kahdeksas nuorten Itä–Länsi-ottelu pelattiin Parkanossa ja se päättyi Lännen 6–10 voittoon.
Naisten Itä–Länsi-ottelu pelattiin viidennen kerran. Hyvinkäällä 5.9. pelattu ottelu päättyi tasan 6–6.
Miesten Itä-Länsi
Avausheiton suoritti Kenraaliluutnantti Reino Artola.
Portoscuso
Portoscuso on kaupunki ja kunta Italiassa Sardinian hallintoalueella Etelä-Sardinian maakunnassa. Kunnassa on arviolta 5 150 asukasta (vuonna 2016) ja sen pinta-ala on 38,09 neliökilometriä. Se sijaitsee 6 metrin korkeudella merenpinnan yläpuolella.
Gabriel Suovanen
thumb|Gabriel Suovanen vuonna 2008. Gabriel Eerikki Suovanen (s. 8. helmikuuta 1974 Tukholma, Ruotsi) on ruotsalainen oopperalaulaja. Hän syntyi suomalaisvanhempien esikoisena. Hän on äänialaltaan baritoni. Hän opiskeli laulua Sibelius-Akatemiassa vuosina 1993−1994, suoritti loppututkinnon Tukholman oopperakoulussa vuonna 1998 ja on menestynyt useissa laulukilpailuissa. Vuonna 1998 hän voitti Timo Mustakallio -laulukilpailun ja vuotta myöhemmin hän sai kolmannen palkinnon kansainvälisessä Mirjam Helin -laulukilpailussa. Vuonna 2000 hänelle myönnettiin Karita Mattila -palkinto. Kaudella 1997–1998 Suovanen oli Ruotsin Radion nimikkosolisti ja teki radiolle useita konsertti-, resitaali- ja studionauhoituksia. Kesällä 2000 Suovanen lauloi nimiroolin Helsingin Olympiastadionilla kantaesitetyssä Tuomas Kantelisen Paavo Nurmi -oopperassa ''Paavo Suuri. Suuri juoksu. Suuri uni. Hän on vieraillut säännöllisesti Suomen Kansallisoopperassa. Savonlinnan Oopperajuhlilla Suovanen on laulanut Valentinin roolin Gounod’n oopperassa Faust vuosina 1999−2000, Puccinin Turandotin Pingin roolin 2003−2005 ja Mozartin Taikahuilun Papagenon kesällä 2006. Muita hänen tärkeitä roolejaan ovat olleet muun muassa Andrej Kovrin Nordgrenin oopperassa Den svarte munken sekä nimiroolit Mozartin Don Giovannissa ja Aulis Sallisen Kullervossa. Hän on esiintynyt Georg Ots -konserteissa Sinfonia Lahden kanssa Sibeliustalossa Lahdessa (2005, 2008, 2010).
Kansallisoopperan ja Savonlinnan Oopperajuhlien lisäksi Suovanen on vieraillut muun muassa Tukholman kuninkaallisessa oopperassa, Den Norske Operassa, Drottningholms Teaterissa Tukholmassa, Tanskan kuninkaallisessa oopperassa, Gran Teatre del Liceussa Barcelonassa sekä Vaasan ja Tampereen oopperoissa. Vuosina 2002–2005 hän oli kiinnitettynä Berliinin Komische Operin solistikuntaan. Suovanen on esiintynyt paljon myös orkestereiden solistina sekä pitänyt omia lied-konsertteja sekä Ruotsissa että Suomessa. Suovanen on levyttänyt Ondine-yhtiölle pianistinaan Ilkka Paananen levyllä Sydämeni laulut (2000) ja Leevi Madetojan yksinlauluja pianistinaan Gustav Djupsjöbacka levyllä Complete Lieder Vol.1 (2002). Hän on mukana myös vuonna 2002 ilmestyneessä Einojuhani Rautavaaran Aleksis Kivi -oopperan levytyksessä (nuori Aleksis). Hän on laulanut Kaija Saariahon teoksen Cinq reflets de l'Amour de loin (2004) ja Einojuhani Rautavaaran lauluja levyllä Songs of My Heart Orchestral Songs (2006). Suovanen laulaa The Sibelius Edition -sarjan BIS Records (2008) levypaketin vol. 7 -levyllä muun muassa Sibeliuksen laulun Koskenlaskijan morsiamet, Op. 33.
Hollannin Grand Prix 1983
Hollannin Grand Prix 1983 oli Formula 1 -sarjan osakilpailu, joka ajettiin 28. elokuuta 1983 Circuit Park Zandvoortin radalla. Kilpailun voitti René Arnoux.
Jalkapallon säännöt
Pelikenttä
right|200px|thumb|Pelikentän mitat. Jalkapallokenttä on suorakulmion muotoinen rajattu alue, jonka materiaali on joko luonnon- tai keinonurmea. Kentän lyhyempien sivujen pituus vaihtelee 45 ja 90 metrin välillä, ja pidemmät sivut ovat 90–120 meriä pitkät. Pelikentän jakaa kahteen keskenään yhtä suureen osaan päätyrajojen suuntainen keskiraja. Keskirajan keskikohdassa on keskipiste, jonka ympärillä on säteeltään 9,15 metriä oleva keskiympyrä
Pelikentän kulmissa on kulmaliput, joiden korkeus on vähintään 1,5 metriä. Lippujen ympärillä on rajattu 1 metrin säteiset ympyrän neljännekset pelikentän sisäpuolella.
Molempien päätyrajojen keskellä on 7,32 metrin levyinen, 2,44 metrin korkuinen maali. Maali koostuu kahdesta poikkirimalla toisiinsa yhdistetystä maalipylväästä. Maalikehikon täytyy olla valkoinen. Pylväät ja poikkirima saavat olla korkeintaan 12 cm paksuja. Maaliverkko on kiinnitettävä pylväisiin ja maahan, mutta niin, että se ei häiritse maalivahtia.
Kaikkien pelikentässä näkyvien rajojen on oltava keskenään yhtä paksuja, ja paksuus saa olla korkeintaan 12 cm. Maalipylväiden ja poikkiriman paksuus tulee olla sama kuin piirrettyjen rajojen paksuus.
Pallo
Pelivälineen eli jalkapallon täytyy olla pyöreä, tehty sopivasta materiaalista, ympärysmitaltaan 68–70 cm ja massaltaan 410–450 g ottelun alussa. Sen ilmanpaineen on oltava 0,6–1,1 ilmakehää eli noin 0,6–1,1 baaria. Erotuomari tarkastaa pallon ennen ottelua. Palloa ei saa vaihtaa kesken pelin ilman erotuomarin suostumusta.
Pelaajien varusteet
Pelaaja ei saa käyttää mitään varusteita, jotka voivat olla vaarallisia pelaajalle itselleen tai muille pelaajille. Esimerkiksi korut kuuluvat kiellettyjen varusteiden listalle. Pelaajien tulee käyttää hihallista paitaa, lyhyitä housuja, pelisukkia, säärisuojia sekä kenkiä. Säärisuojissa sallitut materiaalit on erikseen määritelty. Joukkueen kaikki pelaajat maalivahtia lukuun ottamatta pukeutuvat samanväriseen peliasuun. Peliasujen värit on oltava sellaiset, että joukkueet erottuvat toisistaan ja erotuomareista. Maalivahtien varustuksen tulee olla erivärinen kuin muilla pelaajilla. Aluspaidan käyttö on sallittua, mutta kuitenkin niin, että sen väri vastaa varsinaisen pelipaidan väriä. Lämpöhousujen tai trikoiden käyttö on sallittua, mikäli niiden väri vastaa käytettävien pelishortsien väriä. Myös erilaisten suojaavien varusteiden, kuten pään- ja kasvosuojusten sekä pehmeiden tukien käyttö on sallittua. Pelivarustuksissa ei saa olla mitään poliittista, henkilökohtaista tai uskonnollista viestiä. Erotuomari tarkistaa jokaisen pelaajan varustuksen ennen ottelun alkua tai vaihtopelaajan astumista kentälle.
Erotuomari
150px|left|thumb|Kuuluisa erotuomari [[Pierluigi Collina.]] Peliä johtaa erotuomari, jonka tehtävänä on katsoa, että pelissä noudatetaan ennalta sovittuja sääntöjä. Erotuomarin tulee rankaista sääntöjä rikkovaa pelaajaa tai taustahenkilöä jalkapallosääntöjen puitteissa. Erotuomarin apuna on kaksi avustavaa erotuomaria sekä neljäs erotuomari. Toisinaan käytettävissä on myös videoerotuomari. Tuomarin on tarkastettava, että sekä pallo että pelaajien varusteet täyttävät vaatimukset. Tuomari voi katkaista pelin, jos sääntöjä rikotaan tai pelaaja on loukkaantunut. Hänellä on myös toimivalta rankaista pelaajaa tai taustahenkilöä sääntöjen rikkomisesta. Erotuomari tekee myös ottelun tapahtumiin liittyvät muistiinpanot sekä toimii ajanottajana. Erotuomarin pelitapahtumiin liittyvät päätökset esimerkiksi pelinjatkamistavasta ovat lopullisia. Hän voi kuitenkin muuttaa päätöstään, mikäli hän ei ole huomannut jotain päätökseen mahdollisesti vaikuttanutta pelitilannetta, jonka avustava erotuomari tai videoerotuomari on huomannut. Pelaajien tapaan erotuomariston jäsenten sallitut ja pakolliset varusteet on erikseen määritelty. Erotuomareiden tulee ilmaista pelin aikana tekemänsä päätökset selkeästi hyödyntäen esimerkiksi ennalta sovittuja käsimerkkejä.
Avustavat erotuomarit ja videoerotuomarit
thumb|Avustava erotuomari osoittaa paitsiota. Erotuomarilla on apunaan kaksi avustavaa erotuomaria, joiden tehtävänä on osoittaa, kun pallo on ylittänyt kentän rajan kokonaan, kummalla joukkueella on oikeus jatkaa peliä pallon ylittäessä rajan sekä paitsion. Avustava erotuomari myös ilmoittaa erotuomarille pelaajavaihdosta. Vuodesta 2017 lähtien, muun muassa maailmanmestaruuskisoissa, on otettu käyttöön videotarkistus, jota hoitavat videoerotuomarit (VAR). Videolta voidaan katsoa jälkeenpäin tarkasti maalitilanteet sekä rangaistuspotkun tuomitsemiseen ja ulosajoon johtaneet pelitilanteet. Videon avulla voidaan myös varmistaa, että henkilökohtainen rangaistus annetaan oikealle pelaajalle.
Peliaika
Tavallisesti ottelu koostuu kahdesta 45 minuutin puoliajasta, mutta ennen peliä voidaan sopia muustakin ajasta. Puoliaikojen välissä on korkeintaan 15 minuutin tauko. Puoliaikojen loppuun voidaan myös lisätä aikaa, jos pelin aikana on tapahtunut esimerkiksi vaihtoja tai loukkaantumisia. Peliajan lisäämisestä vastaa erotuomari. Mahdollisen jatko-ajan peliaika on 2 x 15 minuuttia, joiden välillä vaihdetaan kenttäpuoliskoja.
Alkupotku ja erotuomaripallo
Ottelu aloitetaan kolikonheitolla, jonka voittanut joukkue saa valita kenttäpuoliskon. Kolikonheiton hävinnyt joukkue saa alkupotkun. Kenttäpuoliskot vaihtuvat puoliajan jälkeen, ja alkupotkun suorittaa eri joukkue kuin avausjakson alussa.
Peliä voidaan jatkaa erotuomaripallolla, jos peli on keskeytynyt syystä, jota ei säännöissä mainita. Tällöin erotuomari pudottaa pallon kohtaan, jossa se oli, kun peli katkaistiin. Peli jatkuu, kun pallo on koskettanut maata.
Pallo pelissä ja poissa pelistä
Pallo on poissa pelistä, jos se on ylittänyt kokonaan pääty- tai sivurajan. Sillä, onko pallo ylityshetkellään ilmassa vai maassa, ei ole merkitystä. Pallo on poissa pelistä myös, jos erotuomari on keskeyttänyt pelin. Muutoin pallo on pelissä, vaikka se osuisi kulmalippuun, maalikehyksiin tai tuomareihin.
Paitsio
Pelaaja on paitsiossa, jos hän on lähempänä vastustajan kenttäpuoliskon päätyrajaa kuin sekä pallo että vastajoukkueen toiseksi alin pelaaja (alin pelaaja on yleensä maalivahti). Pelaaja ei kuitenkaan ole paitsiossa, jos hän on omalla kenttäpuoliskollaan tai samalla linjalla vastajoukkueen toiseksi alimman pelaajan kanssa. Paitsiota ei myöskään tuomita, jos paitsiossa oleva pelaaja saa pallon suoraan maalipotkusta, rajaheitosta tai kulmapotkusta. Paitsio tuomitaan, jos paitsiossa oleva pelaaja vaikuttaa peliin, vastustajiin tai saa hyötyä asemastaan. Paitsioasema tuomitaan syöttöhetken perusteella. Paitsioasemaan vaikuttavat kaikki muut ruumiinosat paitsi kädet. Paitsiosta seuraa epäsuora vapaapotku, joka annetaan sieltä missä paitsio tapahtuu.
Kielletty peli ja epäurheilijamainen käytös
150px|right|thumb|Erotuomari varoittaa pelaajaa. Kun pelaaja rikkoo sääntöjä tai käyttäytyy epäurheilijamaisesti, tuomitaan erilaisia sanktioita. Yleisin sanktio on vapaapotku, joita on kahdenlaisia: epäsuoria sekä suoria vapaapotkuja (kts. vapaapotku). Suora vapaapotku tuomitaan, jos pelaaja rikkoo vastapelaajaa potkaisemalla tai yrittämällä potkaista, kamppaamalla tai yrittämällä kampata, hyppäämällä vastapelaajan päälle, rikkomalla vastapelaajaa muutoin kuin jaloin, lyömällä tai yrittämällä lyödä, työntämällä tai taklaamalla. Samoin, jos pelaaja pitää vastapelaajan paidasta kiinni, pelaa palloa kädellään tai sylkee vastapelaajan päälle, tuomitaan suora vapaapotku. Jos rike tapahtuu rangaistusalueen sisällä, tuomitaan rikotulle joukkueelle rangaistuspotku, jos tuomittavana on suora vapaapotku. Epäsuora vapaapotku tuomitaan, jos maalivahti pitää palloa käsissään yli kuusi sekuntia tai vapautettuaan pallon käsistään koskee palloa käsillään uudestaan ilman, että muu pelaaja on käynyt koskemassa siihen. Samoin, jos maalivahti koskee käsin palloon, kun kanssapelaaja on potkaisemalla syöttänyt sen hänelle tai heittänyt sen rajaheitosta maalivahdille. Epäsuora vapaapotku voidaan tuomita myös, jos pelaaja pelaa vaarallisella tavalla, estää vastustajan etenemisen ilman fyysistä kontaktia, estää maalivahtia vapauttamasta palloa peliin käsistään.
Erotuomari voi varoittaa pelaajaa näyttämällä hänelle keltaista korttia. Jos pelaaja saa kaksi keltaista korttia ottelun aikana, niin pelaaja ajetaan pois kentältä eli hänelle näytetään punaista korttia. Punainen kortti voidaan antaa pelaajalle myös suoraan. Pelaajalle annetaan keltainen kortti, jos hän toistuvasti rikkoo sääntöjä, käyttäytyy epäurheilijamaisesti, osoittaa elein ja sanoin kielteisyyden tuomarin päätökseen, viivyttää peliä, tulee kentälle ilman erotuomarin lupaa tai jättää kentän ilman erotuomarin lupaa, ei noudata annettuja etäisyyksiä kulma- ja vapaapotkun tai rajaheiton aikana. Myös vaihtopelaajia voidaan varoittaa. Pelaaja ajetaan kentältä, jos hän pelaa raakaa tai väkivaltaista peliä, sylkee vastustajan päälle, estää maalinteon tarkoituksellisesti kädellään, estää ilmeisen maalintekotilanteen rikkomalla vapaapotkun arvoisesti tai käyttää epäsoveliasta kieltä.
Jos joukkue/pelaajat saavat viisi punaista korttia ottelussa, ottelu keskeytetään ja vastustajan joukkue voittaa, oli tilanne mikä tahansa. Ottelupöytäkirjaan merkitään lopputulokseksi 3–0/0–3 jos tällainen tilanne tapahtuu.
Vapaapotku
Suorassa vapaapotkussa maali hyväksytään, jos se menee suoraan vapaapotkusta maaliin. Jos pallo menee suoraan omaan maaliin, tuomitaan vastustajalle kulmapotku. Jos maali tehdään suoraan epäsuorasta vapaapotkusta, tuomitaan vastajoukkueelle maalipotku. Erotuomari osoittaa epäsuoran vapaapotkun nostamalla kätensä suoraan ylös.
Vapaapotkussa on pallo oltava paikoillaan eikä potkaisija saa koskea palloon uudelleen ilman, että joku toinen on koskenut siihen ennen häntä.
Jos vapaapotku tuomitaan omalta puolustettavalta rangaistusalueelta, on kaikkien vastapelaajien oltava rangaistusalueen ulkopuolella ja vähintään 9,15 metrin päässä pallosta. Jos joukkueelle tuomitaan hyökkäysrangaistusalueella epäsuora vapaapotku, on vastustajien oltava vähintään 9,15 metrin päässä pallosta, paitsi jos he joutuvat ylittämään maaliviivan. Jos epäsuora vapaapotku on tuomittu maalialueella, annetaan vapaapotku maalialuetta rajaavalta päätyrajan suuntaisen viivan kohdalta, joka on lähinnä rikepaikkaa. Jos rike tapahtuu rangaistusalueen ulkopuolelta, on vastapelaajien oltava vähintään 9,15 metrin päässä pallosta. Pallo on pelissä, kun pallo lähtee liikkeelle. Jos etäisyys ei ole tarpeeksi suuri, uusitaan vapaapotku.
Rangaistuspotku
180px|left|thumb|Norsunluurannikon pelaaja potkaisemassa rangaistuspotkua. Joukkueelle tuomitaan rangaistuspotku, jos vastajoukkue on tehnyt rikkeen rangaistusalueella ja rike on suoran vapaapotkun arvoinen. Rangaistuspotkussa pallo on asetettava rangaistuspotkupisteelle, puolustavan maalivahdin on oltava ennen pallon potkaisua omalla maaliviivalla. Muiden kuin rangaistuspotkun suorittajan on asetuttava rangaistusalueen ulkopuolelle, vähintään 9,15 metrin päähän rangaistuspotkupisteestä, rangaistuspotkupisteen tason takapuolelle sekä pelikentälle. Erotuomari antaa luvan potkulle ja pallo on pelissä, kun se on potkaistu liikkeelle. Potkaisija ei saa koskea palloon uudestaan ennen kuin joku toinen pelaaja on koskenut siihen.
Rajaheitto
Rajaheitto tuomitaan, kun pallo ylittää kokonaan sivurajan. Heiton tulee suorittamaan vastajoukkueen pelaaja (eli joukkue, joka ei ole viimeisenä koskenut palloon) siitä kohdasta, mistä pallo ylitti sivurajan. Rajaheitosta ei saa tehdä maalia. Heittohetkellä on heittäjän oltava kääntynyt pelikentälle päin, kummatkin jalat maassa sivurajalla tai sivurajan ulkopuolella, pidettävä palloa kummallakin kädellä kiinni ja heitettävä pallo pään takaa ja pään yli. Heittäjä ei saa koskea palloon ennen kuin joku toinen pelaaja on koskenut siihen. Jos pelaaja rikkoo tätä sääntöä, tuomitaan vastajoukkueelle epäsuora vapaapotku. Vastapelaajien on oltava vähintään kahden metrin päässä heittäjästä. Jos heittäjä rikkoo sääntöjä, niin tuomitaan rajaheitto vastajoukkueelle.
Maalipotku
Kun pallo ylittää päätyrajan, niin että palloon on koskenut viimeisenä hyökkäävän joukkueen pelaaja, tuomitaan tällöin puolustavalle joukkueelle maalipotku. Maalipotkusta on hyväksyttävää tehdä maali. Maalipotku tulee antaa omalta maalialueelta, ja vastapelaajien täytyy olla rangaistusalueen ulkopuolella. Potkaisija ei saa koskea palloon uudelleen ennen kuin joku toinen pelaaja on koskenut siihen ennen häntä. Muutoin vastajoukkueelle tuomitaan epäsuora vapaapotku ellei koskettaminen ole tapahtunut kädellä, jolloin tuomitaan suora vapaapotku.
Kulmapotku
200px|right|thumb|Sebastian Larsson antamassa kulmapotkua. Kulmapotku tuomitaan, kun pallo on ylittänyt päätyrajan, niin että pallo on koskettanut viimeiseksi puolustavan joukkueen pelaajaa. Kulmapotkusta on hyväksyttävää tehdä maali. Kulmapotku tapahtuu kulmapotkualueelta, kentän kulmasta. Vastapelaajien tulee olla 9,15 metrin päässä kulma-alueesta. Potkaisija ei saa koskea palloon ennen kuin joku toinen pelaaja on koskenut siihen. Muuten siitä seuraa vastajoukkueelle epäsuora vapaapotku.
Oulun linna
pienoiskuva|Oulun linnan kaupunginpuoleisen maavallin jäännökset. pienoiskuva|Ruutikellarin päälle rakennettu tähtitorni. Oulun linna (, ”Oulujoen linna”) valmistui vuonna 1590 Oulujoen suistossa sijaitsevalle saarelle (nyk. Linnansaari). Linna rakennettiin niiden sotaretkien tukikohdaksi, joita ruotsalaiset tekivät pitkän vihan aikana Vienan Karjalaan kuningas Juhana III:n hallituskaudella. Kyseessä oli puu- ja maavallien muodostama linnoitus. Mahdollisesti samalla paikalla on sijainnut myös novgorodilaisten vuonna 1375 rakentama linna, jonka ruotsalaiset valtasivat vuonna 1377. Professori Kyösti Julkun teorian mukaan tämä keskiaikainen linna on kuitenkin sijainnut Kastellissa.
Nykyisin Linnansaaressa nähtävillä olevat rauniot ovat peräisin kolmannesta linnasta, jonka kuningas Kaarle IX määräsi rakennettavaksi vuonna 1605. Kuninkaan valtakirjassa 8. huhtikuuta 1605 annetaan ensin määräyksiä Kajaanin linnan rakentamisesta ja sitten määrätään uudelleen rakennettavaksi Oulun linna. Käskyn mukaan vanhat puurakenteet tuli hajottaa ja saaren ympäri tuli rakentaa ampumasuojilla varustettu valli.
Venäläiset polttivat linnan puuvarustukset 29. maaliskuuta 1715 suuren Pohjan sodan aikana, kun ruotsalaiset joukot vetäytyivät Oulusta.
Lopullisesti linna tuhoutui 31. heinäkuuta 1793 kello 22.45. Salamanisku sytytti linnan puisen varastokellarin tuleen, minkä seurauksena ruutikellari räjähti ja tuhosi rakennuksen lähes kokonaan. Kirjailija Sara Wacklin (1790–1846) kuvasi tapahtumaa seuraavasti teoksessaan Sata muistelmaa Pohjanmaalta:
Oulun kauppaseura perusti raunioiden jäljelle jääneeseen osaan vuonna 1828 ruutikellarin, jonka päälle rakennettiin vuonna 1875 Oulun merikoulun tähtitorni astronomian opetusta varten. Torni on Volmar Westlingin suunnittelema, ja se on toiminut kesäkahvilana vuodesta 1912 lähtien.
Linnan alue suojeltiin muinaismuistona vuonna 1962. Kellarissa on pieni näyttely linnan historiasta.
Aiheesta muualla
65.01722°N, 25.46722°W
Beautiful Soul
Beautiful Soul on Jesse McCartneyn esikoisalbumi, joka julkaistiin vuonna 2004. Albumia tehtiin kaksi vuotta.
Taiwanin erikoisversio (Beautiful Soul (Limited Repackage))(CD+VCD)
CD
VCD
Japanin erikoisversio (Beautiful Soul + Up Close CD+DVD)
CD
DVD
Hallstätter See
Hallstätter See on järvi Salzkammergutin alueella Itävallassa. Se sijaitsee Dachsteinin vuoristosta pohjoiseen. Järven läntisellä rannalla on kaupunki Hallstatt, joka on osa erästä UNESCOn maailmanperintökohdetta. Järven läpi virtaa joki Traun.
pienoiskuva|vasen|Hallstätter See.
Posada
Posada on kaupunki ja kunta Italiassa Sardinian hallintoalueella Nuoron maakunnassa. Kunnassa on arviolta 2 967 asukasta (vuonna 2016) ja sen pinta-ala on 32,77 neliökilometriä. Se sijaitsee 37 metrin korkeudella merenpinnan yläpuolella.
Rohtokuirimo
thumb|200px|Rohtokuirimon kuvaus. Rohtokuirimo eli ruijankuirimo (Cochlearia officinalis) on matalakasvuinen yksi-, kaksi- tai monivuotinen ristikukkaisiin kuuluva ruohokasvi.
Ulkonäkö ja koko
Rohtokuirimo kasvaa 10–20 senttimetriä korkeaksi. Sen aluslehdet ovat pitkäruotiset, muodoltaan soikeat–munuaismaiset. Varsilehdet ovat sepiviä ja tylpänpuikeita. Rohtokuirimon kukat ovat pieniä ja valkoisia. Lidut ovat soikeita, 4–6 millimetriä pitkiä.
Rohtokuirimo Suomessa
Suomessa rohtokuirimo kasvaa merenrannoilla ja kylissä talojen vieressä. Se esiintyy ainoastaan Utsjoella Tenojoen varrella, missä kasvi on vakiintunut tulokas. Siitä ei ole lainkaan havaintoja 1950-luvun jälkeen.
45 vuotta
45 vuotta (45 Years) on brittiläinen romanttinen draamaelokuva vuodelta 2015. Sen on ohjannut ja käsikirjoittanut Andrew Haigh, ja se perustuu David Constantinen novelliin In Another Country. Pääosia esittävät Charlotte Rampling ja Tom Courtenay.
Berliinin elokuvajuhlilla 2015 elokuva oli ehdolla parhaaksi elokuvaksi, Rampling sai Hopeisen karhun naispääosastaan ja Courtenay miespääosastaan. Rampling oli myös parhaan naispääosan Oscar-palkintoehdokkaana vuoden 2016 gaalassa.
Arvioita
Turun Sanomien Päivi Valotien mielestä ”45 vuotta on näyttelijöidensä varassa elävä ja hengittävä elokuva. Veteraaninäyttelijät Charlotte Rampling ja Tom Courtenay esittävät eläkeikäistä pääparia vereslihalla ja niin uskottavasti, että heitä voisi luulla oikeaksi aviopariksi.”
Vuodet vierivät
Vuodet vierivät on Humppa-Veikot-yhtyeen studioalbumi vuodelta 1978. Albumi oli myös yhtyeen laulusolistin ja viulistin Teijo Joutselan 50-vuotistaiteilijajuhlalevy.
Milka Ahlroth
Milka Tuuli Linnea Ahlroth (s. 15. elokuuta 1966 Turku) on suomalainen näyttelijä. Hän opiskeli Teatterikorkeakoulussa 1986–1990. Ahlroth palkittiin vuonna 2006 Venlalla parhaana naispäänosanesittäjänä televisio-elokuvasta Ilonen talo.
Ahlroth tunnetaan muun muassa Helsingin kaupunginteatterin näytelmästä Viattomuuden loppu, televisiosarjoista Sydänten akatemia ja Benner & Benner sekä elokuvasta Onnen varjot. Hän on tehnyt myös lyhytelokuvia sekä kuunnelmia. Vuonna 2018 Ahlroth sai Jussi-ehdokkuuden pääroolistaan elokuvassa Joulumaa (2017).
M-92 (1937)
M-92 oli Neuvostoliiton laivaston M-luokan sarjan XIIbis sukellusvene.
Valmistus
Alus tilattiin Leningradista Sudomekhilta, missä köli laskettiin 29. toukokuuta 1937. Se laskettiin vesille 12. lokakuuta ja otettiin palvelukseen 29. syyskuuta 1938.
Palvelus
Palvelukseen otettaessa alus liitettiin Neuvostoliiton Itämeren laivastoon. Se siirrettiin toukokuussa 1939 Pohjoiseen laivastoon, jossa alus nimettiin uudelleen M-175:ksi. Saksan laivaston sukellusvene U-584 upotti 10. tammikuuta 1942 torpedoimalla aluksen.
Zillertal
thumb|Zillertalin laakso Zillertal on Innin laakson poikkilaakso Tirolissa Itävallan Itä-Alpeilla. Laakso on 32 kilometriä pitkä, ja se on suosittu matkailukohde. Laakson pohjalla virtaa Zillerjoki.
Martin Koscelník
Martin Koscelník (s. 2. maaliskuuta 1995 Vranov nad Topľou) on slovakialainen jalkapalloilija, pelipaikaltaan oikea laitapuolustaja. Hän edustaa tšekkiläistä Slovan Liberecia. Hän on pelannut Slovakian maajoukkueessa vuodesta 2020.
Koscelník edusti kotimaassaan Zemplín Michalovcea. Kesällä 2018 hän siirtyi tšekkiseura Slovan Libereciin.
Koscelník pelasi yhden ottelun Slovakian alle 21-vuotiaiden maajoukkueessa. Hän pelasi Slovakian A-maajoukkueessa ensimmäisen ottelunsa syyskuussa 2020 Kansojen liigassa Israelia vastaan. Kesäkuun 17. päivään 2021 mennessä hän on pelannut kuusi A-maaottelua, joissa neljä kertaa avauskokoonpanossa.
Suomen euroviisukarsinta 1964
Suomen euroviisukarsinta 1964 oli kilpailu, jossa valittiin Suomen edustaja vuoden 1964 Eurovision laulukilpailuun. Karsinta järjestettiin ensimmäistä kertaa kutsukilpailuna, kymmentä suomalaissäveltäjää pyydettiin säveltämään karsintaan kaksi kappaletta, joista parempi valittiin karsintaan. Jokainen säveltäjä sai myös valita kappaleensa esittäjän ja kahdesta edellisvuodesta poiketen jokaisella kappaleella oli nyt vain yksi esittäjä. Kymmentä karsintaan valittua kappaletta soitettiin tammikuun lopussa radiossa sekä television viritysmusiikkina. Postikorttiäänestäjät valitsivat niistä kuusi kappaletta karsinnan finaaliin.
Finaali pidettiin Yleisradion Suomen television studiossa 1 lauantaina 15. helmikuuta kello 19.30. Finaalin tuloksen valinta oli kaksivaiheinen. Ensin ympäri Suomea kokoontuneet alueraadit antoivat äänensä, minkä jälkeen studioon koottu Pohjola-raati antoi äänensä. Mikäli alueraatien ja Pohjola-raatien suosikki olisi ollut eri ehdokas, Suomen edustajan olisi lopulta valinnut Yleisradion edustajista ja säveltäjistä koottu raati. Sekä alueraadit että Pohjola-raati valitsivat kuitenkin suosikikseen ja näin myös karsinnan voittajaksi Lasse Mårtensonin kappaleen Laiskotellen.
Tulos
thumb|Pisteidenlasku, jokaisella kilpailukappaleella on pistelaskua varten oma kassakone, johon pisteet merkitään. Juontajat Tuula Ignatius ja Teija Sopanen tarkkailevat kilpailun pistetilannetta, taustalla kilpailijoita.
Ján Greguš
pienoiskuva|Ján Greguš joulukuussa 2018. Ján Greguš (s. 29. tammikuuta 1991 Nitra, Tšekkoslovakia) on slovakialainen jalkapalloilija, pelipaikaltaan keskikenttäpelaaja. Hän edustaa Major League Soccerissa pelaavaa yhdysvaltalaista Minnesota Unitedia. Aiemmin hän on pelannut kotimaansa lisäksi Tšekin ja Tanskan pääsarjoissa. Hän on pelannut Slovakian maajoukkueessa vuodesta 2015.
Greguš pelasi Slovakian alle 19- ja alle 21-vuotiaiden maajoukkueissa. Hän pelasi Slovakian A-maajoukkueessa ensimmäisen kerran maaliskuussa 2015 ystävyysottelussa Tšekkiä vastaan. EM-kilpailuissa 2016 hän pelasi toisen jakson neljännesvälieräottelussa Saksaa vastaan. Kesäkuun 17. päivään 2021 mennessä hän on pelannut 36 A-maaottelua, joissa 18 kertaa avauskokoonpanossa. Maaleja hän on tehnyt neljä: maaliskuussa 2017 MM-karsintaottelussa Maltaa, kesäkuussa 2018 ystävyysottelussa Marokkoa, kesäkuussa 2019 ystävyysottelussa Jordaniaa ja marraskuussa 2020 Kansojen liigan ottelussa Skotlantia vastaan.
Tomáš Suslov
Tomáš Suslov (s. 7. kesäkuuta 2002 Spišská Nová Ves) on slovakialainen jalkapalloilija, pelipaikaltaan hyökkäävä keskikenttäpelaaja. Hän edustaa Alankomaalaiden Eredivisiessa pelaavaa Groningenia. Hän on pelannut Slovakian maajoukkueessa vuodesta 2020.
Suslov siirtyi kotimaansa Tatran Prešovista Groningeniin kesällä 2018. Hän pääsi Eredivisiessa ensi kertaa kentälle helmikuussa 2020. Kaudella 2020–2021 hän pelasi 29 Eredivisien ottelua ja teki niissä kaksi maalia: kauden avausottelussa syyskuussa PSV Eindhovenia ja helmikuussa Heerenveeniä vastaan. Hän pelasi 17 kertaa avauskokoonpanossa.
Suslov on pelannut useissa Slovakian nuorisomaajoukkueissa. Hän pelasi Slovakian A-maajoukkueessa ensimmäisen kerran marraskuussa 2020 Kansojen liigan ottelussa Tšekkiä vastaan. Maaliskuun 2021 MM-karsintaottelussa Maltaa vastaan hän pelasi ensi kertaa avauskokoonpanossa. Kesäkuun 17. päivään 2021 mennessä hän on pelannut neljä A-maaottelua.
Antoninuksen ja Faustinan temppeli
thumb|200px|Antoninuksen ja Faustinan temppeli. Temppelin edusta on palautettu kaivauksissa antiikkiseen maaperään saakka paljastaen portaat. San Lorenzo in Mirandan kirkon ovi on kuin ikkuna keskellä seinää. thumb|200px|left|Temppeli ennen Forum Romanumin kaivauksia 1860-luvulla. Huomaa maanpinnan huimasti kohonnut taso.
Antoninuksen ja Faustinan temppeli on keisariaikainen roomalainen temppeli Forum Romanumilla, Via Sacran pohjoispuolella Roomassa. Temppelin rakennutti keisari Antoninus Pius edesmenneen vaimonsa Faustinan muistoksi vuonna 141. Rooman senaatti pyhitti alun perin vain Faustinalle omistetun temppelin myös Antoninukselle tämän kuoltua 161.
Temppeli muutettiin 600- tai 700-luvulla San Lorenzo in Mirandan kirkoksi, minkä ansiosta se on säilynyt jälkipolville. Alkuperäisestä temppelistä ovat jäljellä julkisivun portiikin korinttilaiset pylväät, cellan ulkoseinää, podium, arkkitraavi ja friisi. Korniisi, päätykolmio ja ulkoinen marmoriverhous ovat suurimmaksi osaksi hävinneet.
Temppelin portiikin pylväiden yläosassa on uurteet epäonnistuneen kaatoyrityksen jäljiltä. Ne haluttiin purkaa rakennusmateriaalin saamiseksi joskus keskiajalla, mutta uurteisiin kiinnitetyt köydet olivat liian heikot mahtaville cipollinoksi kutsutusta vihertävästä marmorilaadusta veistetyille monoliittisille pylväille, ja yritys jätettiin sikseen. Barokkijulkisivu on peräisin vuodelta 1602.
Kalle Samooja
Kalle Samooja (s. 25. tammikuuta 1988) on suomalainen golfammattilainen, joka edustaa Kultaranta Golfia.
Ennen ammattilaisuraansa Samooja edusti Suomea maajoukkueessa seitsemän vuoden ajan. Amatööriuran merkittävimmät voitot tulivat Erkko Trophysta (Finnish Amateur Open) vuosina 2008 ja 2009 sekä Ranskan avoimista 2009.
Samooja siirtyi ammattilaiseksi vuonna 2010. Hän pelasi muun muassa Asian Tourilla (2011–2013) sekä Euroopan Challenge Tourilla (2016–2018). Vuodesta 2019 asti Samooja on pelannut European Tourilla.
Kaudella 2020 Samooja sijoittui European Tourin kokonaisrangingin sijalle 42, joka on kautta aikojen kolmanneksi paras suomalaissijoitus.
Samooja sijoittui vuoden 2020 Scottish Openissa sijalle 9 ja sai siitä palkintorahana 116 884 euroa. Samoin vuoden 2020 Euroopan kiertueelle kuuluneessa Kyproksen kilpailussa Samooja sijoittui toiseksi. Kakkossijastaan Samooja kuittasi 105 188 euroa.
Samoojan ensimmäinen major-turnaus oli vuoden 2021 PGA Championship. Hän sai kahdella avauskierroksella tuloksen +10 ja karsiutui jatkosta.
Kesäkuussa 2022 Hampurissa Samooja otti ensimmäisen voittonsa Euroopan-kiertueella. Hän oli viides Euroopan-kiertueella voittanut suomalaismies ja kaikkiaan yhdeksäs suomalainen voittaja. Turnaus oli osa Euroopan-kiertueen DP World Tour sarjaa ja Samoojan kenttäennätys (64 lyöntiä) viimeisellä kierroksella varmisti voiton ja 291,660 euron pääpalkinnon.
Gottfried Böhm
250px|thumb|right|Hubertuskirche, [[Aachen.]] Gottfried Böhm (23. tammikuuta 1920 Offenbach am Main – 9. kesäkuuta 2021) oli saksalainen arkkitehti. Hänelle myönnettiin Pritzker-palkinto vuonna 1986. Gottfried Böhmin isä oli tunnettu kirkkoarkkitehti Dominikus Böhm.
Böhmin suunnittelemia ovat esimerkiksi pyhiinvaelluskirkko Nevigesissä (1962–1964) ja kaupungintalo Bensbergissä (1962–1964), Deutsche Bank Luxemburgissa sekä julkinen kirjasto Ulmissa.
Böhm meni vuonna 1948 naimisiin Elisabeth Haggenmüllerin kanssa. Avioliitosta syntyi neljä poikaa.
Pozzomaggiore
Pozzomaggiore on kaupunki ja kunta Italiassa Sardinian hallintoalueella Sassarin maakunnassa. Kunnassa on arviolta 2 617 asukasta (vuonna 2016) ja sen pinta-ala on 78,77 neliökilometriä. Se sijaitsee 438 metrin korkeudella merenpinnan yläpuolella.
M-93 (1937)
M-93 oli Neuvostoliiton laivaston M-luokan sarjan XIIbis sukellusvene.
Palvelus
Palvelukseen otettaessa alus liitettiin Neuvostoliiton Itämeren laivastoon. Se siirrettiin toukokuussa 1939 Pohjoiseen laivastoon, jossa alus nimettiin uudelleen M-176:ksi. Alus katosi kesäkuussa 1942 Norjan rannikolla tuntemattomasta syystä.
Saku Tuominen
Saku Juhana Tuominen (s. 1967) on suomalainen yrittäjä ja tietokirjailija.
Hän perusti vuonna 1989 yhdessä Juha Tynkkysen kanssa Broadcasters Oy:n, joka tuotti Suomen televisioon useita suosittuja ja Venla-palkittuja tv-ohjelmia, kuten Hyvät, Pahat & Rumat, Uutisvuoto, Tanssii Tähtien Kanssa, Kokkisota, W-Tyyli, Maailman Ympäri, NoTV  ja Far Out. Tämän jälkeen hän toimi Zodiak Entertainment -yhtiön luovana johtajana Lontoossa.
Tv-uransa jälkeen hän perusti työelämän tulevaisuutta tutkineen 925 -yhtiön, jonka he myivät Aki Hintsan perustamalle Hintsa Performancelle. Viimeiset vuodet hän on toiminut perustamaansa kansainväliseen opetusalan kansalaisjärjestö HundrED.orgin luovana johtajana. HundrED tunnistaa maailman parhaita opetusinnovaatiota ja auttaa niitä leviämään. Tuominen on myös aktiivinen toimija ravintola-alalla. Hän on osakkaana Savoyta ja ja vuoden ravintolaksi valittua Palacea hallinnoivassa Financier Groupissa ja ravintola-applikaatio World Of Mouthissa. Hän on kirjoittanut 15 tietokirjaa. Otavan Kirjasäätiö valitsisi hänet Vuoden Tietokirjailijaksi vuonna 2021. Hän on myös suosittu puhuja. Speaker´s Forum valitsi hänet Vuoden puhujaksi vuonna 2021. Tuominen toimii myös pörssiyhtiö NoHo Partnersin ja Nordic Business Forumin hallituksissa.
Nuoruudessaan Saku Tuominen toimi usean vuoden ajan Kiekko-Espoon A- ja B-nuorten jääkiekkojoukkueen kapteenina ja pelaa edelleen jääkiekkoa hyväntekeväisyysjoukkue Pietarinkadun Oilersissa. Elokuussa 2023 Tuominen valittiin Oy HIFK-Hockey Ab:n hallituksen jäseneksi.
Kaija Mäkelä
Kaija Anneli Mäkelä (myöh. Syvälahti, s. 23. lokakuuta 1930 Kalvola) on suomalainen uinnin olympiaedustaja. Hän sijoittui urheilutoimittajien vuoden naisurheilija -valinnassa kuudennelle sijalle vuonna 1952.
Mäkelä kilpaili Helsingin kesäolympialaisissa 1952, joissa hän karsiutui 200 metrin rintauinnin välierissä. EM-kilpailuihin hän osallistui Torinossa vuonna 1954. Pohjoismaiden-mestaruuskilpailuissa hän saavutti pronssia 4 × 100 metrin sekauintiviestissä vuonna 1949 sekä 200 metrin rintauinnissa ja 4 × 100 metrin vapaauintiviestissä vuonna 1953.
Seuratasolla Mäkelä edusti Helsingin Uimareita. Hän voitti Suomen-mestaruuden 200 metrin rintauinnissa vuosina 1949–1954, 100 metrin perhosuinnissa 1951–1953, 3 × 100 metrin sekauintiviestissä 1948–1949 ja 1951–1952 sekä 4 × 100 metrin sekauintiviestissä 1953–1954. Hän ui 25 metrin radalla Suomen-ennätyksiä 100 metrin rintauinnissa (1.25,3), 200 metrin rintauinnissa (3.02,2), 500 metrin rintauinnissa (8.46,0) ja 100 metrin perhosuinnissa (1.28,8).
Kaija Mäkelän puoliso Veikko Syvälahti on edustanut Suomea vesipallon PM-kilpailuissa, voittanut ponnahduslautahyppyjen Suomen-mestaruuden ja toiminut vuosina 1948–1955 Suomen Uimaliiton valmentajana.
Severus Kalkaros
Severus Kalkaros (9. tammikuuta 1960 – 2. toukokuuta 1998) on henkilöhahmo englantilaisen kirjailijan J. K. Rowlingin Harry Potter -kirjasarjassa.
Kalkaros opettaa taikajuomia ja myöhemmin pimeyden voimilta suojautumista Tylypahkassa. Myöhemmin hänestä tulee Tylypahkan rehtori. Kalkaros suhtautuu vihamielisesti Rohkelikon oppilaisiin ja on kirjasarjan aikana luotettavuudeltaan pitkään epäselvä hahmo, ja etenkin Harry ja Ron sekä Sirius Musta epäilevät hänen lojaaliuttaan, vaikka Dumbledore vakuuttaa luottavansa Kalkarokseen.
Kalkaros oli myös kaksoisagenttina Voldemortin joukoissa, ja lopulta hän myös tappoi Tylypahkan rehtorin Dumbledoren heidän sopimuksensa mukaisesti. Kalkaros puolestaan kuolee Voldemortin käärmeen Naginin surmaamana. Kalkaros oli todellisuudessa aina uskollinen Feeniksin killalle ja hänen kuolemansa jälkeen Harry Potter kutsui häntä rohkeimmaksi mieheksi, jonka on tavannut. Kalkaros oli rakastunut Harryn äitiin Lily Potteriin. Severus Kalkaros ja James Potter eivät tulleet hyvin toimeen.
Lapsuus ja kouluaika
Severuksen vanhemmat, Eileen Prinssi (noita) ja Tobias Kalkaros (jästi), eivät tulleet toimeen. Ei ole tietoa, rikkoiko Eileenin taikatausta pariskunnan välit vai alkoiko se rakoilla muista syistä. Vanhemmat kuitenkin riitelivät jatkuvasti, jonka seurauksena nuori Severus jäi pitkälti vaille huomiota ja rakkautta. Severuksen mukaan hänen isänsä ei pitänyt juuri mistään (Harry Potter ja kuoleman varjelukset).
Kalkaros oli jo pienenä poikana parempi taikajuomissa ja pimeyden voimilta suojautumisessa kuin moni muu vanhempi oppilas. Hän opiskeli samaan aikaan kuin Sirius Musta, Remus Lupin ja Peter Piskuilan sekä Harry Potterin vanhemmat James ja Lily. James, Sirius, Remus ja Peter, eli Kelmit, inhosivat ja kiusasivat Kalkarosta ja antoivat hänelle pilkkanimen "Snivellus".
Saugues
Saugues on kunta Ranskassa Haute-Loiren departementissa Auvergne-Rhône-Alpesin alueella.
Severus Kalkaros
Lapsuus ja kouluaika
Harry Potter näkee okklumeus-tunneilla välähdyksiä Kalkaroksen menneisyydestä: yhdessä niistä Kalkaros yrittää lentää luudalla, mutta on putoamaisillaan pukittelevalta luudalta. Myöhemmin hän tuomaroi huispausottelua (Harry Potter ja viisasten kivi).
Saugues
thumb|left|Gévaudanin peto Sauguesin kautta kulkeva Via Podiensis on yksi Ranskassa olevia Pyhän Jaakobin pyhiinvaellusreittejä kohti Santiago de Compostelaa. Kunnan nähtävyyksiä on suuri puinen veistos, jossa on kuvattuna alueella 1700-luvulla kauhua herättänyt Gévaudanin peto.
Severus Kalkaros
Kuolonsyöjänä
Myöhemmin Kalkaroksesta tuli Lordi Voldemortin kannattaja, ja hän liittyi tämän joukkoihin kuolonsyöjiin.
Voldemortin kukistuttua kuolonsyöjät saatiin kiinni, mutta Albus Dumbledore luotti Kalkarokseen ja kertoi tämän olleen Feeniksin killan vakooja jo pitkän aikaa ja näin pelasti tämän Azkabaniin joutumiselta.